ડિરેક્ટરેટ ઓફ રેવન્યુ ઈન્ટેલિજન્સની ગાંધીધામ શાખાને મળેલી બાતમીને આધારે દિલ્હીની એક્સ્પોર્ટર પાર્ટીના કન્સાઈન્મેટ પર ડીઆરઆઈએ ગોઠવેલી વોચને પરિણામે ચાઈના મોકલવામાં આવનારા કન્ટેનરોને અટકાવી સૌરાષ્ટ્ર સીએફએસ મધ્યે કસ્ટમની હાજરીમાં ખોલાવતા ચોખાની બોરીઓ પાછળ છૂપાવવામાં આવેલો રક્તચંદનનો 4.5 ટન જેટલો જથ્થો ઝબ્બે કરવામાં આવ્યો હતો. આ રક્ત ચંદનની કિંમત અંદાજે સાડા ત્રણ કરોડ જેટલી થવા જાય છે. સંબંધિત અધિકારીઓએ આ રકત ચંદનની તસ્કરીમાં કોનો હાથ છે તે શખ્સોને પકડવા ચક્રો ગતિમાન કર્યા છે.